Na temelju članka 90. Zakona o gradnji („Narodne novine“, broj 155/25) i članka 28. Statuta Općine Murter-Kornati („Službeni glasnik Općine Murter-Kornati“, broj 2/21, 10/25, ---) po prethodno pribavljenom mišljenju Turističke zajednice Općine Murter-Kornati (KLASA: -----, URBROJ: ----- od -------------------) Općinsko vijeće Općine Murter-Kornati na __ sjednici od _____ godine, donosi

ODLUKU
o privremenoj zabrani izvođenja građevinskih radova u 2027. godini

I. UVODNE ODREDBE
Članak 1.
Ovom Odlukom uređuje se privremena zabrana izvođenja građevinskih  radova na području Općine Murter-Kornati za određene vrste građevina na određenim područjima, razdoblje kalendarske godine i vrijeme u kojima se ne mogu izvoditi građevinski radovi, iznimke zbog kojih se u pojedinim slučajevima mogu izvoditi radovi, provođenje nadzora te kaznene odredbe.
II. VRSTE RADOVA KOJI SE PRIVREMENO ZABRANJUJU I GRAĐEVINE NA KOJE SE ZABRANA ODNOSI
Članak 2.
Građevinski radovi koji se u smislu ove Odluke zabranjuju smatraju se zemljani radovi i radovi na izgradnji konstrukcije građevine.
Građevine na kojima se u smislu ove Odluke zabranjuju građevinski radovi su objekti u vlasništvu pravnih ili fizičkih osoba neovisno o fazi izgradnje novih objekata odnosno adaptaciji postojećih.
III. PODRUČJA ZABRANE IZVOĐENJA GRAĐEVINSKIH RADOVA
Članak 3.
Područje privremene zabrane izvođenja građevinskih radova obuhvaća područje naselja Murter i naselja Kornati.
IV. KALENDARSKO RAZDOBLJE I VRIJEME TRAJANJA ZABRANE
Članak 4.
Razdoblje kalendarske godine na koje se primjenjuje privremena zabrana izvođenja radova iz članka 2. ove Odluke je od 01. srpnja do uključujući 29. kolovoza 2027. godine od 00:00 do 24:00 sata.
V. IZUZECI OD PRIVREMENE ZABRANE IZVOĐENJA GRAĐEVINSKIH RADOVA
Članak 5.
Zabrana iz ove Odluke ne odnosi se na:
1. građevine, odnosno radove za čije je građenje, odnosno izvođenje utvrđen interes Republike Hrvatske,
2. uklanjanje građevine na temelju rješenja građevinske inspekcije ili odluke drugog tijela državne vlasti,
3. građenje građevina, odnosno izvođenja radova u godini u kojoj je odluka stupila na snagu,
4. ostale radove koji se ne izvode uz uporabu teške mehanizacije, odnosno unutarnje radove koji se mogu izvoditi u vremenu od 08:00 do 14:00 te od 17:00 do 20:00 sati,
5. hitne radove na popravcima objekata i uređaja komunalne i druge infrastrukture koji se javljaju nenadano i kojima se sprječava nastanak posljedica opasnih za život i zdravlje ljudi kao i veća oštećenja nekretnine,
6. nužne radove na popravcima građevina kod kojih zbog nenadano nastalih oštećenja postoji opasnost za život i zdravlje ljudi te u svrhu sprječavanja nastanka daljnje štete na istima,
7. građenja objekata predškolskog, školskog, zdravstvenog i socijalnog sadržaja, građenje javnih građevina sportske i kulturne namjene te poboljšanje energetske učinkovitosti zgrada u vlasništvu jedinica lokalne i područne (regionalne) samouprave.

Članak 6.
Investitori i izvođači koji su zauzeli javnu površinu, dužni su istu dovesti u prijašnje stanje do dana privremene zabrane izvođenja građevinskih radova u smislu članka 4. ove Odluke.
VI. NADZOR NAD PROVEDBOM ODLUKE
Članak 7.
Nadzor nad provedbom ove Odluke provode komunalni redari Općine Murter-Kornati u skladu sa odgovarajućim odredbama Zakona o građevinskoj inspekciji te Odluke o komunalnom redu Općine Murter-Kornati.
VII. PREKRŠAJNE ODREDBE
Članak 8.
Za radnje suprotne ovoj odluci i za prekršaje počinjene neizvršavanjem mjera propisanih ovom Odlukom, odnosno za prekršaje počinjene kršenjem odredbi ove Odluke, a za koje sankcije nisu propisane Zakonom, kaznit će se novčanom kaznom kako slijedi:
· pravna osoba u iznosu od 1.320,00 €,
· odgovorna osoba u pravnoj osobi u iznosu od 260,00 €,
· fizička osoba – obrtnik i osoba koja obavlja drugu samostalnu djelatnost u iznosu od 660,00 €,
· fizička osoba u iznosu od 260,00 €.

VIII. PRIJELAZNE I ZAVRŠNE ODREDBE
Članak 9.
Ova Odluka stupa na snagu osmog dana od dana objave u Službenom glasniku Općine Murter-Kornati.

KLASA.
URBROJ:
Murter,


OPĆINSKO VIJEĆE OPĆINE MURTER-KORNATI
Predsjednik
Tina Lovrić


OBRAZLOŽENJE:
Sukladno članku 90. Zakona o gradnji predstavničko tijelo jedinice lokalne samouprave po prethodno pribavljenom mišljenju turističke zajednice općine, odnosno grada može odlukom za određene vrste građevina, na određenim područjima, odrediti razdoblje iduće kalendarske godine i vrijeme koje ne može biti duže od 60 kalendarskih dana u kojemu se ne mogu izvoditi zemljani radovi i radovi na izgradnji konstrukcije građevine.
